open-index/open-wikipedia-markdown huggingface dataset:
Urubu

**Urubu** () – upė šiaurinėje Brazilijoje, Amazonės valstijoje; kairysis Amazonės intakas. Prasideda Prezidente Figeiredo miesto apylinkėse, Maroagos urvo aplinkos apsaugos teritorijoje. Teka Amazonės žemuma į pietryčius. Žemupyje (nuo San Žoaun Batistos) pasuka į rytus bei šiaurės rytus ir vinguriuoja lygiagrečiai su Amazone. Skaidosi į daug atšakų ir protakų, prateka didelį Kanasario ežerą. Įteka kelių protakų sistema Amazonėn drauge su Uatumano upe į rytus nuo Itakoatiaros.

Teka pro Urubu upės valstybinį mišką, Urubu bei Parana do Aravato indėnų teritorijas.

## Šaltiniai
Puciacinas

**Puciacinas** (arba ***Puciatinas, Putiatinas***) – buvusi gyvenvietė Baltarusijoje, 1 km į šiaurės rytus nuo Jaznos.

## Istorija

Dvarvietė priklausė Korsakams. XIX a. minimas dvaras ir palivarkas, priklausę Jaznos valsčiui. Buvo kaimo seniūnija, palivarke stovėjo medinė cerkvė.

## Šaltiniai
Žukauščina (Šarkauščina)

**Žukauščina** (, ) – kaimas Baltarusijos šiaurėje, 15 km į pietvakarius nuo Šarkauščinos.

## Istorija

XIX a. priklausė Pastovių valsčiui, čia gyveno katalikai ir stačiatikiai.

## Šaltiniai
Psuja

**Psuja** (, ) – agromiestelis šiaurės Baltarusijoje, 30 km į šiaurės rytus nuo Gluboko, prie Psujos ežero. Apylinkės centras. Yra cerkvė, stūkso piliakalnis.

## Istorija

Minima nuo XVI a., kai priklausė Korsakams. Dvare buvo pastate cerkvė, priklausiusi unitams, 1841 m. perduota stačiatikiams. 
XIX a. buvo miestelis ir du palivarkai (Senoji ir Naujoji Psuja), priklausę Prazarokų valsčiui.

## Šaltiniai
San Benito apygarda

**San Benito apygarda** (angl. *San Benito County*) – Jungtinių Amerikos Valstijų apygarda, esanti Kalifornijos vakarinėje dalyje. Pagal 2021 m. duomenis, San Benito apygardoje gyveno 66 677 žmonės. Apygardoje yra tik du miestai, vienas iš jų – Holisteris, jame taip pat yra įsikūrusi apygardos būstinė. Apygardoje iškilę Kalifornijos pakrantės kalnai. Apygarda įsikūrusi į vakarus nuo Fresno apygardos, į pietryčius nuo San Chozės ir į rytus nuo Salinaso.

## Istorija
San Benito apygarda įkurta 1874 m. iš Monterėjaus apygardos dalių. O vėliau, 1887 m., dalys Mersedo ir Fresno apygardų buvo atiduotos San Benito apygardai. Pavadinta pagal San Benito upę, tekančią pro apygardą.

## Gyventojai
2020 m. duomenimis San Benito apygardoje gyveno 33,4 % baltųjų, 2,62 % mišrios rasės, 2,55 % azijiečių, 0,77 % afroamerikiečių, 0,5 % kitų rasių ir 60,1 % lotynoamerikiečių kilmės gyventojų.

## Šaltiniai
Santa Klaros apygarda

**Santa Klaros apygarda** (angl. *Santa Clara County*) – Jungtinių Amerikos Valstijų apygarda, esanti Kalifornijos vakarinėje dalyje. Pagal 2021 m. duomenis, Santa Klaros apygardoje gyveno 1 885 508 žmonės. Ji yra šešta pagal gyventojų skaičių apygarda Kalifornijoje. Santa Klaros apygardos būstinė yra įsikūrusi didžiausiame apygardos ir trečiame pagal dydį Kalifornijos mieste – San Chozėje. Apygarda įsikūrusi prie pietinių San Fransisko įlankos krantų, į pietryčius nuo San Fransisko ir į šiaurės rytus nuo Santa Kruzo. Į apygardos teritoriją įeina Santa Klaros ir Silico slėniai.

## Istorija
Apygarda buvo viena iš 27 pirmųjų Kalifornijos apygardų. Įkurta 1850 m. 1853 m. dalis apygardos buvo atiduota Alamedos apygardai. Pavadinta pagal Santa Klaros misiją.

## Didžiausi mietai

* San Chozė (1 013 240 gyv. 2020 m.)
* Saniveilas (155 805 gyv.)
* Santa Klara (127 647 gyv.)

## Gyventojai
2020 m. duomenimis Santa Klaros apygardoje gyveno 37,4 % azijiečių, 30,6 % baltųjų, 3,76 % mišrios rasės, 2,33 % afroamerikiečių, 0,78 % kitų rasių ir 25,1 % lotynoamerikiečių kilmės gyventojų.

## Šaltiniai
San Mateo apygarda

**San Mateo apygarda** () – Jungtinių Amerikos Valstijų apygarda, esanti Kalifornijos vakarinėje dalyje. Pagal 2021 m. duomenis, San Mateo apygardoje gyveno 737 888 žmonės. San Mateo apygardos būstinė yra įsikūrusi Redvud Sityje, o didžiausias miestas – San Mateo. Apygarda įsikūrusi į pietus nuo San Fransisko, į vakarus nuo San Chozės, vakarinius krantus skalauja Ramusis vandenynas, o šiaurrytinius – San Fransisko įlanka. Šiaurrytinėje apygardos dalyje yra San Fransisko tarptautinis oro uostas.

## Istorija
San Mateo apygarda įkurta 1856 m. iš San Fransisko ir Santa Kruzo apygardų dalių. 1868 m. San Mateo apygarda dar gavo dalį Santa Kruzo apygardos. Apygarda pavadinta pagal ispanišką vertimą, kuris lietuviškai reiškia „Šventas Motiejus“.

## Didžiausi miestai

* San Mateo (105 661 gyv. 2020 m.)
* Deili Sitis (104 901 gyv.)
* Redvud Sitis (84 292 gyv.)
* Saut San Fransiskas (66 105 gyv.)
* San Brunas (43 908 gyv.)
* Pasifika (38 640 gyv.)
* Foster Sitis (33 805 gyv.)

## Gyventojai
2020 m. duomenimis San Mateo apygardoje gyveno 38,6 % baltųjų, 29 % azijiečių, 4,25 % mišrios rasės, 2,19 % afroamerikiečių, 1,23 % Ramiojo vandenyno salų, 0,66 % kitų rasių ir 24,1 % lotynoamerikiečių kilmės gyventojų.

## Šaltiniai
Socialinė įtrauktis

**Socialinė įtrauktis** () ar **socialinė integracija** – teigiamas elgesys, siekiant pakeisti aplinkybes ir įpročius, lemiančius socialinę atskirtį.

Pasaulinio banko vertinimu, *įtrauktis* yra galimybių, gebėjimų ir vertingumo gerinimas tiems, kam jų trūksta dėl savo tapatybės.

## Nuorodos
* Lietuvos įvairovės chartija

## Šaltiniai
Daugilė Šarauskaitė

**Daugilė Šarauskaitė** (g. 1996 m. rugsėjo 27 d. Šiauliuose) – Lietuvos krepšininkė. Nuo 2017 m. pradėjo legionierės karjerą, tais pačiais metais buvo pakviesta į nacionalinę moterų krepšinio rinktinę.

Nuo 2013 m. dalyvauja ir minikrepšinio varžybose.

2022 m. FIBA arbitraže laimėjo prieš Vengrijos klubą ir prisiteisė neišmokėtą atlyginimą už 2020–2021 m. sezoną.

## Šaltiniai

## Nuorodos
* basketnews.lt profilis
Santa Kruzo apygarda (Kalifornija)

**Santa Kruzo apygarda** (angl. *Santa Cruz County*) – Jungtinių Amerikos Valstijų apygarda, esanti Kalifornijos vakarinėje dalyje. Pagal 2021 m. duomenis, Santa Kruzo apygardoje gyveno 267 792 žmonės. Santa Kruzo apygardos būstinė yra įsikūrusi didžiausiame apygardos mieste – Santa Kruze. Apygarda įsikūrusi į pietus nuo San Fransisko ir San Chozės, vakarinius krantus skalauja Ramusis vandenynas. Su Monterėjaus apygarda dalinasi Monterėjaus įlanką. Pagal plotą Santa Kruzo apygarda yra antra mažiausia Kalifornijos apygarda (mažesnis tik San Fransiskas).

## Istorija
Santa Kruzo apygarda – viena seniausių apygardų Kalifornijoje, įkurta 1850 m. Iš pradžių ši apygarda buvo pavadinta „Branciforte“ vardu, bet po mažiau nei dviejų mėnesių ji buvo pervadinta į *Santa Cruz* („Šventasis Kryžius“).

## Didžiausi miestai

* Santa Kruzas (59 946 gyv. 2020 m.)
* Vatsonvilis (51 199 gyv.)
* Skots Valis (11 580 gyv.)
* Kapitola (9 918 gyv.)

## Gyventojai
2020 m. duomenimis Santa Kruzo apygardoje gyveno 56,9 % baltųjų, 4,74 % azijiečių, 3,25 % mišrios rasės, 0,96 % afroamerikiečių, 0,53 % kitų rasių ir 33,6 % lotynoamerikiečių kilmės gyventojų.

## Šaltiniai
San Choakino apygarda

**San Choakino apygarda** (angl. *San Joaquin County*) – Jungtinių Amerikos Valstijų apygarda, esanti Kalifornijos vakarinėje dalyje. Pagal 2021 m. duomenis, San Choakino apygardoje gyveno 789 410 žmonės. San Choakino apygardos būstinė yra įsikūrusi didžiausiame apygardos mieste – Stoktone. Apygarda įsikūrusi Kalifornijos slėnyje, į rytus nuo San Fransisko įlankos. Nors pagal plotą ji yra viena mažesnių Kalifornijos apygardų, ji yra tankiai apgyvendinta.

## Istorija
San Choakino apygarda buvo viena iš pirmųjų Kalifornijos apygardų, įkurta 1850 m. Apygarda pavadinta pagal San Choakino upę, tekančią pro apygardą.

## Didžiausi miestai

* Stoktonas (291 707 gyv. 2010 m.)
* Treisi (82 922 gyv.)
* Manteka (67 096 gyv.)
* Lodi (62 134 gyv.)
* Latropas (18 023 gyv.)
* Riponas (14 297 gyv.)
* Eskalonas (7 132 gyv.)

## Gyventojai
2020 m. duomenimis San Choakino apygardoje gyveno 30,7 % baltųjų, 15,5 % azijiečių, 6,77 % afroamerikiečių, 4,72 % mišrios rasės, 0,56 % Ramiojo vandenyno salų, 0,47 % kitų rasių ir 41,7 % lotynoamerikiečių kilmės gyventojų.

## Šaltiniai
Sonomos apygarda

**Sonomos apygarda** (angl. *Sonoma County*) – Jungtinių Amerikos Valstijų apygarda, esanti Kalifornijos šiaurvakarinėje dalyje. Pagal 2021 m. duomenis, Sonomos apygardoje gyveno 485 887 žmonės. Sonomos apygardos būstinė yra įsikūrusi didžiausiame apygardos mieste – Santa Rozoje. Apygarda įsikūrusi į šiaurę nuo San Fransisko ir Marino apygardos, į pietus nuo Mensodino apygardos ir į vakarus nuo Napos ir Leiko apygardų. Vakarinius krantus skalauja Ramusis vandenynas, o pietinius – San Fransisko įlanka.

## Istorija
Sonomos apygarda – viena seniausių apygardų Kalifornijoje, įkurta 1850 m. Pavadinimas kilo iš pakrantės mivokų kalbos žodžio, kuris reiškia „Mėnulio slėnis“.

## Didžiausi miestai

* Santa Roza (167 815 gyv. 2010 m.)
* Petaluma (57 941 gyv.)
* Ronerto Parkas (40 971 gyv.)
* Heldsburgas (11 254 gyv.)
* Sonoma (10 648 gyv.)

## Gyventojai
2020 m. duomenimis Sonomos apygardoje gyveno 62,5 % baltųjų, 4,17 % azijiečių, 3,6 % mišrios rasės, 1,49 % afroamerikiečių, 1,25 % kitų rasių ir 27 % lotynoamerikiečių kilmės gyventojų.

## Šaltiniai
Marino apygarda

**Marino apygarda** (angl. *Marin County*) – Jungtinių Amerikos Valstijų apygarda, esanti Kalifornijos šiaurvakarinėje dalyje. Pagal 2021 m. duomenis, Marino apygardoje gyveno 260 206 žmonės. Marino apygardos būstinė yra įsikūrusi didžiausiame apygardos mieste – San Rafaelyje. Apygarda įsikūrusi į šiaurę nuo San Fransisko (skiria Aukso Vartų tiltas), į pietus nuo Sonomos apygardos ir į vakarus nuo Kontra Kostos apygardos (skiria Ričmondo–San Rafaelio tiltas). Vakarinius krantus skalauja Ramusis vandenynas, o rytinius – San Fransisko įlanka.

## Istorija
Marino apygarda yra viena pirmųjų Kalifornijos apygardų, įkurta 1850 m.

## Didžiausi mietai

* San Rafaelis (57 713 gyv. 2010 m.)
* Novatas (51 904 gyv.)
* Mil Valis (13 903 gyv.)
* Larkspuras (11 926 gyv.)
* Sausalitas (7 061 gyv.)
* Belvederis (2 068 gyv.)

## Gyventojai
2020 m. duomenimis Marino apygardoje gyveno 70,6 % baltųjų, 5,7 % azijiečių, 4,43 % mišrios rasės, 2,14 % afroamerikiečių, 1,23 % Ramiojo vandenyno salų, 1 % kitų rasių ir 16,1 % lotynoamerikiečių kilmės gyventojų.

## Šaltiniai
Uatumanas

**Uatumanas** () – upė šiaurinėje Brazilijoje, Amazonės valstijoje; kairysis Amazonės intakas. Prasideda į šiaurę nuo Prezidente Figeiredo miesto, Uatumano biologiniame rezervate. Aukštupys patvenktas (1989 m.), sudarytas didelis Balbinos tvenkinys. Upė teka į pietryčius, žemupyje skaidosi į protakas (viena jų jungiasi su Urubu). Įteka į Amazonę ties Maražatuba, į vakarus nuo Parintinšo.

Didžiausias intakas – Žatapu (kairysis).

Labiausiai patvinsta liūčių laikotarpiu, kuris prasideda gruodį. Žemupys patenka į Uatumano darnaus vystymosi rezervatą. Pagrindinė gyvenvietė prie upės – San Sebastian do Uatumanas.

## Šaltiniai
Žatapu

**Žatapu** () – upė šiaurinėje Brazilijoje, Roraimos ir Amazonės valstijose; kairysis Uatumano intakas (Amazonės baseinas). Prasideda Gvianos plokščiakalnio prieigose, šalia Brazilijos–Gajanos sienos. Teka į pietus ir pietryčius pro indėnų trombetų-mapuerų žemę. Įteka į Uatumaną į vakarus nuo San Sebastian do Uatumano.

Didžiausias intakas – Kapukapu (dešinysis).

Aukštupyje upė slenkstėta, yra krioklių (Pato, Pika Pau), patvenkta (Žatapu tvenkinys). Vandeningiausia gegužės–birželio mėnesiais, spalį–lapkritį nusenka labiausiai.

## Šaltiniai
Aleksandar Čavrić

**Aleksandaras Čavričius** (*Александар Чаврић*; g. 1994 m. gegužės 18 d.) – futbolininkas iš Serbijos, saugas (vingeris), puolėjas. Kitados atstovavo Serbijos jaunimo rinktinėms.

## Karjera
Futbolininko karjerą pradėjo Serbijoje. Vėliau rungtyniavo Belgijoje, Danijoje ir Slovakijoje.

2011–2012 m. sezone priklausė FK Banat Zrenjanin. 2012–2014 m. atstovavo OFK Beograd.

Nuo 2014 m. rugsėjo 1 d. priklausė belgų KRC Genk, o nuo 2015 m. rugpjūčio mėn. nuomos pagrindais rungtyniavo Danijoje, kur atstovavo Aarhus GF.

2016 m. rugsėjo mėn. perėjo į ŠK Slovan Bratislava (Slovakija). Su šiuo klubu buvo pasirašyta ketverių metų sutartis, kuri vėliau buvo pratęsta.

2022 m. spalio 3 d. LFF stadione, Vilniuje pelnė du įvarčius į „Žalgirio“ klubo vartus.

2024 m. nuomos pagrindais buvo paskolintas Kashima Antlers (Japonija). Nuo 2025 m. sausio mėn. priklausė Kashima Antlers.

## Laimėjimai

### su [[Slovan Bratislava]]
; Čempionas (4): 2018–2019, 2019–2020, 2020–2021, 2021–2022 m.
; Slovakijos futbolo taurė (4): 2016–2017, 2017–2018, 2019–2020, 2020–2021 m.

### asmeniniai
* 

## Išnašos

## Nuorodos
* SOCCERWAY
* Transfermarkt
* Globalsportsarchive
Nepritapėliai

**Nepritapėliai** () – 1961 m. JAV filmas, drama, vesternas, kuriame pagrindinius vaidmenis atliko Clark Gable, Marilyn Monroe ir Montgomery Clift. Režisierius – John Huston. Scenarijaus autorius – Arthur Miller, jis scenarijui adaptavo to paties pavadinimo savo apsakymą, kuris 1957 m. buvo publikuotas žurnale „Esquire“. „Nepritapėliai“ – paskutinis iki galo suvaidintas filmas tiek Klarkui Geiblui (*Clark Gable*), tiek Merlin Monro (*Marilyn Monroe*).

## Siužetas
Besiskirianti gražuolė buvusi striptizo šokėja Rozlina Teibor (*Roslyn Tabor*) susitinka su tapusiu lošėju senstančiu kaubojumi Gajumi Lenglendu (*Gay Langland *) ir buvusiu Antrojo pasaulinio karo lakūnu Gvidu Rakaneliu (*Guido Racanelli*). Abu vyrai kaipmat įsimyli Rozliną ir visi trys nusprendžia persikelti į nebaigtą statyti Gvido namą dykumoje. Kai atvyksta žilaplaukis buvęs rodeo raitelis Persas Haulendas (*Perce Howland*), keistasis ketvertas pradeda laukinių žirgų gaudymo verslą.

## Aktoriai

* Marilyn Monroe – Roslyn Tabor
* Clark Gable – Gaylord Langland
* Montgomery Clift – Perce Howland
* Thelma Ritter – Isabelle Steers
* Eli Wallach – Guido
* James Barton – Fletcher senelis
* Kevin McCarthy – Raymond Tabor
* Estelle Winwood – moteris iš bažnyčios, renkanti aukas bare
* Rex Bell – senas kaubojus (titruose nenurodytas)
* Philip Mitchell – Charles Steers (titruose nenurodytas)
* Marietta Tree – Susan (titruose nenurodyta)

## Kritikų atsiliepimai
Remdamasi 31 recenzija, įvertinimų apibendrinimo svetainė „Rotten Tomatoes“ filmui suteikė 97% reitingą ir davė 8,1/10 balo. Vėlesniais metais filmas imtas vadinti kultine klasika. Dienraštis „The Guardian“ rašė, kad šis filmas yra vienas iš tų, kuris „kine žymi lūžio tašką, padarė įtaką režisieriams, aktoriams ir žiūrovams“.

## Nominacijos
* 1962 m. filmas buvo nominuotas Amerikos režisierių gildijos premijai už geriausią režisūrą (režisierius – John Huston).

## Nuorodos
* Filmo „Nepritapėliai“ ištrauka su Marilyn Monroe („YouTube“ kanalas, anglų k.)

## Išnašos
Senovės Graikijos filosofija

**Senovės Graikijos filosofija** – filosofija, kilusi iš Senovės Graikijos.

Ją suformavo mitinio mąstymo pokyčiai, polių konkurencija, kitų kultūrų (ypač senovės Egipto) įtaka ir t. t. Senovės graikai laikomi šiuolaikinės filosofijos pradininkais, sukūrusiais filosofijos terminą, suformavusiais pagrindines filosofines kryptis. Sokratas, jo mokinys Platonas ir pastarojo mokinys Aristotelis laikomi kertinėmis figūromis senovės graikų filosofijos ir iš jos kilusių Vakarų bei Artimųjų Rytų filosofijų formavimuisi.

## Šaltiniai
Kontra Kostos apygarda

**Kontra Kostos apygarda** (angl. *Contra Costa County*) – Jungtinių Amerikos Valstijų apygarda, esanti Kalifornijos šiaurvakarinėje dalyje. Pagal 2021 m. duomenis, Kontra Kostos apygardoje gyveno 1 161 413 žmonės. Kontra Kostos apygardos būstinė yra įsikūrusi  Martineze, o didžiausias apygardos miestas – Konkordas. Apygarda įsikūrusi į rytus nuo Marino apygardos (skiria Ričmondo–San Rafaelio tiltas), į šiaurę nuo Alamedos apygardos, į vakarus nuo San Choakino apygardos ir į šiaurės rytus nuo San Fransisko. Apygardos teritorijoje iškilęs Diablo kalnas (aukštis 1173 m).

## Istorija
Kontra Kostos apygarda yra viena pirmųjų Kalifornijos apygardų, įkurta 1850 m. Iš pradžių ji buvo pavadinta „Diablo kalno apygarda“, bet vėliau pavadinimas pakeistas į Kontra Kostą, ispaniškai reiškiančią „Priešinga Pakrantė“, nes apygarda išsidėsčiusi priešais San Fransiską.

## Didžiausi miestai

* Konkordas (122 067 gyv. 2020 m.)
* Ričmondas (103 701 gyv.)
* Antiokas (102 372 gyv.)
* San Ramonas (72 148 gyv.)
* Volnut Krykas (64 173 gyv.)
* Pitsburgas (63 264 gyv.)
* Brentvudas (51 481 gyv.)

## Gyventojai
2020 m. duomenimis Kontra Kostos apygardoje gyveno 42,6 % baltųjų, 17,2 % azijiečių, 8,23 % afroamerikiečių, 5,22 % mišrios rasės, 1,01 % kitų rasių ir 25,8 % lotynoamerikiečių kilmės gyventojų.

## Šaltiniai
Burundžio ir Lietuvos santykiai

**Burundžio ir Lietuvos santykiai** – dvišaliai tarptautiniai santykiai tarp Burundžio ir Lietuvos.

Nepriklausomybę pripažino 1992 m. sausio 6 d. Diplomatiniai santykiai užmegzti 1993 m. gegužės 17 d. Lietuvai akredituota Burundžio ambasada Vokietijoje.

Seime veikia Tarpparlamentinių ryšių su Rytų Afrikos valstybėmis (Kenija, Ruanda, Tanzanija, Uganda, Burundžiu ir Pietų Sudanu) grupė (dabartinis pirmininkas – Gintautas Paluckas (LSDP)).

Abi šalys yra Jungtinių Tautų, UNICEF, kitų tarptautinių organizacijų narės. Vyrauja daugiašalis bendradarbiavimas. 2023 m. pradžioje Lietuvoje gyveno du Burundžio piliečiai.

Burundis yra akreditavęs ambasadą Lietuvai, ambasadorius reziduoja Vokietijoje.

## Santykių istorija
Nėra žinių apie Lietuvos kontaktus su Burundžiu iki 1992 m. Burundis Lietuvos nepriklausomybę pripažino 1992 m. sausio 6 d., o diplomatiniai santykiai buvo užmegzti 1993 m. gegužės 17 d. 1995 m. Burundis akreditavo pirmąjį ambasadorių Lietuvai, kuris apsilankė Lietuvoje, kad įteiktų skiriamuosius raštus tuomečiam Lietuvos prezidentui Algirdui Brazauskui – viena pirmųjų tai padariusių valstybių Afrikos žemyne. Tačiau dvišalių susitikimų tarp ministrų ar viceministrų surengta nebuvo.

2018 m. tiek Lietuva, tiek Burundis buvo išrinkti į UNICEF valdybą.

## Švietimo, mokslo ir technologiniai mainai ir kultūrinis bendradarbiavimas
Lietuvos futbolo klube yra rungtyniavęs Burundžio futbolininkas Bonfilskalebas Bimenjimana. Jį A lygoje žaidžiančiam „Atlanto“ futbolo klubui paskolino Valdo Dambrausko treniruojamas FK RFS klubas po trejų rungtynių elito divizione.

Yra Burundyje dirbančių Lietuvos informacinių technologijų įmonių.

## Ekonominiai santykiai
Ekonominio bendradarbiavimo mastai su Burundžiu yra vieni kukliausių iš visų valstybių, su kuriomis Lietuva turi prekybinių ryšių. 2018 m. duomenimis, prekybos apyvarta tarp Lietuvos ir Burundžio siekė 3,3 tūkst. eurų. Importas iš Burundžio minimalus, o 2017 ir 2018 m. iš Burundžio importuotų prekių išvis nebuvo.

## Pilietiniai mainai

## Ambasadorių sąrašas

### Burundžio ambasadoriai Lietuvai
Sąrašas nėra pilnas
* 1995 m. – Emanuelis Gaum, pirmasis ambasadorius, rezidavo Maskvoje (Rusija).

### Lietuvos ambasadoriai Burundžiui
Lietuva nėra akreditavusi ambasadoriaus Burundžiui.

## Šaltiniai

## Nuorodos
* Burundis | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Maderos apygarda

**Maderos apygarda** (angl. *Madera County*) – Jungtinių Amerikos Valstijų apygarda, esanti Kalifornijos centrinėje dalyje. Pagal 2021 m. duomenis, Maderos apygardoje gyveno 159 410 žmonės. Maderos apygardoje yra du miestai, viename iš jų ir didžiausiame, Maderoje, yra apygardos būstinė. Apygarda įsikūrusi į rytus nuo Mersedo apygardos į šiaurę nuo Fresno apygardos ir Fresno, į pietus nuo Mariposos apygardos ir į pietvakarius nuo Mono apygardos. Apygardos šiaurrytinę dalį apima Josemičio nacionalinis parkas.

## Istorija
Maderos apygarda įkurta 1893 m. Pavadinimas kilęs nuo Maderos miestelio. Madera ispaniškai reiškia „mediena“.

## Gyventojai
2020 m. duomenimis Maderos apygardoje gyveno 33,4 % baltųjų, 3,06 % afroamerikiečių, 2,03 % azijiečių, 1,94 % mišrios rasės, 0,93 % indėnų, 0,29 % mišrios rasės ir 58,3 % lotynoamerikiečių kilmės gyventojų.

## Šaltiniai
Lietuvos ir Togo santykiai

**Lietuvos ir Togo santykiai** – dvišaliai tarptautiniai santykiai tarp Lietuvos ir Togo.

Diplomatiniai santykiai užmegzti 2014 m. rugsėjo 22 d.

2022 m. duomenimis, Lietuvoje negyveno nė vienas Togo pilietis.

Togas yra akreditavęs savo ambasadorių Lietuvai (reziduoja Vokietijoje).

## Santykių istorija
Nėra žinių apie Lietuvos santykius su Togu iki XXI a. antrojo dešimtmečio. 2013 m. gruodžio 3 d., dar prieš dviems valstybėms užmezgant oficialius santykius, Lietuvos ambasadoje Belgijoje įvyko Lietuvos ambasadoriaus Briuselyje Gedimino Varvuolio susitikimas su Togo užsienio reikalų ministru Robertu Diusė, o susitikimo metu aptarti dvišalių santykių plėtros klausimai, darbą JT Saugumo Taryboje.

Diplomatiniai santykiai užmegzti 2014 m. rugsėjo 22 d., Lietuvos užsienio reikalų ministrui Linui Linkevičiui ir Togo užsienio reikalų ir bendradarbiavimo ministrui Robertui Diusė Niujorke (JAV) pasirašius bendrąjį komunikatą dėl Lietuvos Respublikos ir Togo Respublikos diplomatinių santykių užmezgimo. Togas tapo 180-ąja valstybe, su kuria Lietuva užmezgė diplomatinius santykius. Nors diplomatiniai santykiai tarp valstybių užmegzti santykinai vėlai, Togas iš karto pradėjo savo diplomatinio atstovo akreditavimo Lietuvai procedūrą ir 2015 m. akreditavo savo pirmąjį ambasadorių. Nuo to laiko kitų dvišalių susitikimų tarp Lietuvos ir Togos ministrų ar viceministrų neįvyko.

### Švietimo, mokslo ir technologiniai mainai ir kultūrinis bendradarbiavimas
Seržas Komla Njuiadzis žaidė puolėjo bei krašto saugo pozicijoje komandose Vilniaus „Žalgiris“ (2013–2016 ir 2017–2018 m.) ir Marijampolės „Sūduvai“ (2021 m.)

### Ekonominiai santykiai
2018 m. duomenimis, prekybos apyvarta tarp Lietuvos ir Togo siekė 2,8 mln. eurų. Praeityje buvo didesnės apimties.

Prekybos balanse dominuoja eksportas iš Lietuvos į Togą.

* Eksportas sudaro 2,8 mln. eur.
* Importas sudaro 3,3 tūkst. eurų.

## Pilietiniai mainai

2021 m. smarkiai išaugo Togo piliečių, prašiusių prieglobsčio Lietuvoje – tokių buvo 26, tačiau didelė dauguma prašymų buvo atmesti.

## Ambasadorių sąrašas

### Togo ambasadoriai Lietuvai
* nuo 2015 m. – dr. Kwami Cristophe Dikenou, pirmasis Lietuvai akredituotas ambasadorius (rezidavo Berlyne)

### Lietuvos ambasadoriai Togui
Lietuva nėra akreditavusi ambasadoriaus Togui.

## Šaltiniai

## Nuorodos
* Togas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Maodo Lô

**Maodo Lo** (*Maodo Lô*, g. 1992 m. gruodžio 31 d.) – Vokietijos krepšininkas, rungtyniaujantis įžaidėjo arba atakuojančiojo gynėjo pozicijoje.

Gimė senegaliečio ir vokiečių menininkės Elviros Bach šeimoje. Jaunystėje išvyko į JAV, 2012–2016 m. mokėsi Kolumbijos universitete ir žaidė jo komandoje „Lions“. Nepakviestas į NBA naujokų biržą, grįžo į Vokietiją ir pradėjo profesionalo karjerą Bambergo „Brose“ klube. Vėliau rungtyniavo pajėgiausiose šalies komandose – Miuncheno „Bayern“ ir Berlyno „ALBA“.

2025 m. liepos 22 d. oficialiai pasirašė sutartį su Kauno „Žalgiriu“.

## Vyrų krepšinio rinktinė

Nuo 2014 m. – Vokietijos rinkinės žaidėjas. Su ja dalyvavo 2015, 2017, 2022 m. Europos čempionatuose, 2020 m. vasaros olimpinėse žaidynėse.

## Laimėjimai
* Karaliaus Mindaugo taurė: 2026 m.
* Pasaulio krepšinio čempionatas: 2023 m.
* Prancūzijos krepšinio lyga: 2025 m.
* Prancūzijos krepšinio taurė: 2025 m.
* Vokietijos krepšinio lyga: 2017, 2019, 2021, 2022 m.
* Vokietijos krepšinio taurė: 2017, 2022 m.
* Italijos krepšinio lyga: 2024 m.
* JAV koledžų posezoninis turnyras: 2016 m.
* Europos krepšinio čempionatas: auksas – 2025 m.; bronza – 2022 m.
* Universiada: sidabras – 2015 m.

## Dalyvavimas čempionatuose

|}

## Šaltiniai
Njamunda

**Njamunda** () – upė šiaurinėje Brazilijoje, Amazonės ir Paros valstijose; kairysis Amazonės intakas. Prasideda Gvianos plokščiakalnio prieigose (Žatapu aukštumoje), šalia Brazilijos–Gajanos sienos. Teka į pietryčius, sudaro Amazonės ir Paros valstijų ribą. Žemupyje sudaro protakų ir ežerų virtinę. Sudaro bendrą žiočių-protakų tinklą su Trombetaso upe (Orišiminos apylinkėse).

Didžiausias intakas – Piratuku.

Upės baseinas gyvenamas indėnų (įsteigtos Trombetaso–Mapueros, Njamundos–Mapueros indėnų teritorijos). Pagrindinės gyvenvietės prie upės: Njamunda, Faras, Tera Santa.

## Šaltiniai
Lenkijos Karalystės Konstitucija

**Lenkijos Karalystės Konstitucija** () – pagrindinis Lenkijos kongreso karalystės įstatymas, pasirašytas Rusijos imperatoriaus Aleksandro I 1815 m. lapkričio 17 d. Varšuvoje ir galiojęs iki 1830 m., kai jį panaikino imperatorius Nikolajus I.

## Konstitucija

### Bendros garantijos
Konstitucijoje numatyta, kad Lenkija asmenine unija amžiams susieta su Rusijos imperija, vykdoma bendra užsienio politika, Rusijos imperatorius gavo Lenkijos karaliaus titulą. Vienintelė valstybinė kalba – lenkų kalba. Viešpataujanti religija – Romos katalikų. Kitiems tikėjimams buvo užtikrinta religinė laisvė. Konstitucija deklaravo asmens ir nuosavybės neliečiamybę, žodžio laisvę, religinę toleranciją, teismų nepriklausomybę.

### Seimas
Seimas sudarytas iš dvejų rūmų: valdovo skiriamas Senatas ir bajorų ir miestiečių renkami Atstovų rūmai.

### Kariuomenė
Karalystė turėjo savo kariuomenę.

## Šaltiniai

## Nuorodos
* Lenkijos Karalystės Konstitucijos tekstas (lenkų kalba)
Laisvė (spektaklis)

**Laisvė** – Lietuvos nacionalinio dramos teatro Mažojoje salėje rodomas vienos dalies dramos spektaklis.

Pasakoja apie tvarkingą, ekologišką, struktūrizuotą visuomenę, kuri suteikia ir legalizuoja piliečių teisę nuspręsti kada, kokiu būdu jie nori nutraukti savo gyvenimą.

## Išnašos
Krikščionys evangelikai baptistai

**Krikščionys evangelikai baptistai** – protestantų bažnyčia, gyvavusi TSRS 1944–1989 m. Įkurta 1944 m., priverstinai sujungus krikščionis evangelikus ir baptistus, 1945 m. prijungti dalis sekmininkų, o 1966 m. – menonitų.

Šiai bažnyčiai 1945–1989 m. priklausė tuometinės LTSR baptistai.

Vadovaujamasis organas – Visasąjunginė krikščionių evangelikų baptistų taryba.

## Išnašos
Mono apygarda

**Mono apygarda** (angl. *Mono County*) – Jungtinių Amerikos Valstijų apygarda, esanti Kalifornijos rytinėje dalyje. Pagal 2021 m. duomenis, Mono apygardoje gyveno 13 247 žmonės. Tai ketvirta mažiausiai apgyvendinta apygarda Kalifornijoje. Mono apygardoje nėra nei vieno miesto statuso turinčio miesto, vienintelis ir didžiausias miestelis – Mamot Leikas. Apygardos būstinė įsikūrusi Bridžporte. Apygarda įsikūrusi į rytus nuo Siera Nevados, tarp Josemičio nacionalinio parko ir Nevados. Apygardoje esanti Džun Leiko gyvenvietė yra garsi slidinėjimo ir žvejybos kurortais.

## Istorija
Mono apygarda įkurta 1861 m. iš Kalaveraso, Fresno ir Mariposos apygardų dalių. 1866 m. dalys apygardos atiduotos Injo apygardai. Apygarda pavadinta pagal Mono ežerą, kuris telkšo jos teritorijoje.

## Gyventojai
2020 m. duomenimis Mono apygardoje gyveno 64,9 % baltųjų, 3,06 % afroamerikiečių, 4,37 % azijiečių, 1,51 % mišrios rasės, 1,24 % indėnų, 0,74 % kitų rasių, 0,22 % afroamerikiečių ir 27 % lotynoamerikiečių kilmės gyventojų.

## Šaltiniai
Aktajonas (Meliso sūnus)

**Aktajonas** – graikų mitologijos personažas, Meliso sūnus, Abrono anūkas. Aktajonas pabėgęs iš Argo į Korintą, baimindamasis tirono Feidono.

Archijas iš Korinto, sužavėtas Aktajono grožio, dėjęs pastangas jį išsigabenti, tačiau per grumtynes, kilusias tarp Meliso ir Archijo, Aktajonas žuvęs. Melisas per Istmijos žaidynes išdėstęs savo nusiskundimus ir, melsdamasis dievams, nušokęs nuo uolos. Po to Korinte užėję maras ir sausra, orakulas korintiečiams nurodęs permaldauti Poseidoną ir atkeršyti už Aktajono mirtį. Tai išgirdęs, Archijas išvykęs į Siciliją, kur įkūręs Sirakūzų miestą.

## Išnašos
Melisėjas

**Melisėjas** (, *Μέλισσος*) – graikų mitologijos personažas, Kretos karalius. Su Amaltėja susilaukęs nimfų Adrastėjos ir Idos, kurioms Rėja patikėjusi auginti naujagimį Dzeusą. Anot kitų variantų, šio karaliaus dukterys buvusios Melisa ir Amaltėja.

## Išnašos
Atėnė Alėja

**Atėnė Alėja** () – graikų deivės Atėnės epitetas, ryškesnį vaidmenį turėjęs Arkadijoje, kur Atėnė Alėja garbinta Alėjoje, Mantinėjoje ir Tegėjoje.

Tvirtinama, kad iš pradžių Alėja buvo savarankiška dievybė, tačiau ilgainiui susiliejo su Atėne. Atėnės Alėjos statula stovėjusi  kelyje iš Spartos į Terapnę.  Žymiausia deivės šventykla buvo Tegėjoje.

## Išnašos
Idajas

**Idajas** () – graikų mitologijos veikėjas, Dardano ir Chrisės sūnus, Deimo brolis.

Drauge su tėvu palikęs Peloponesą ir pro Samotrakę nukeliavęs į Frigiją. Apsistojęs Helesponto pakrančių kalnuose, pagal jį šie kalnai pavadinti Idos arba Idajo kalnais. Sakoma, kad paskui čia įvedęs Frigijos Dievų Motinos kultą ir misterijas.

## Išnašos
Ida (nimfa)

**Ida** () – graikų mitologijos veikėja, Melisėjo ir Amaltėjos duktė, Adrastėjos sesuo, viena iš idiečių nimfų. Šioms Rėja patikėjusi auklėti kūdikį Dzeusą. Buvo pavaizduota ant Tegėjos Atėnės Alėjos šventyklos altoriaus (drauge su kitomis nimfomis).

## Išnašos
2022 m. pasaulio sportinės gimnastikos čempionatas

**2022 m. [[pasaulio sportinės gimnastikos čempionatas]]** – 41-asis geriausių pasaulio sportinės gimnastikos sportininkių čempionatas, kuris vyko spalio 29 d. – lapkričio 6 d. Jungtinės Karalystės mieste Liverpulyje.

Reaguojant į 2022 m. Rusijos invazija į Ukrainą, čempionate neleista startuoti atletams iš Rusijos ir Baltarusijos.

Čempionatas taip pat buvo atranka į 2024 m. vasaros olimpines žaidynes.

## Medalininkai

## Medalių lentelė

## Lietuva čempionate

;Vyrų varžybos

## Šaltiniai

## Nuorodos
* Oficiali svetainė
Romėnų-persų karai

**Romos ir Persijos karai** – daugybė konfliktų tarp graikų-romėnų pasaulio valstybių ir dviejų vienas po kito sekusių iranėnų imperijų, Partų ir Sasanidų. Mūšiai tarp Partų imperijos ir Romos Respublikos prasidėjo 54 m. pr. m. e.; o karai – vėlyvosios Respublikos laikais ir tęsėsi Romos (vėliau Bizantijos) ir Sasanidų imperijų egzistavimo laikais. Daugybė vasalinių karalysčių ir išvien kovojusių klajoklių tautų kaip buferinių valstybių ir trečiųjų šalių taip pat suvaidino vaidmenį šiuose ginkluotuose konfliktuose. Karus užbaigė ankstyvieji musulmonų užkariavimai, privedę prie Sasanijos imperijos žlugimo ir didžiulių Bizantijos imperijos teritorinių nuostolių iškart po paskutinio karo, kurio metu Sasandių imperija nesėkmingai mėgino užimti Bizantijos imperijos sostinę Konstantinopolį.

Nors kariniai veiksmai tarp romėnų ir persų tęsėsi septynis šimtmečius, siena, išskyrus pokyčius šiaurėje, iš esmės išliko stabili. Prasidėjo virvės traukimo žaidimai: miestai, įtvirtinimai ir provincijos buvo nuolat plėšiami, užgrobiami, naikinami ir pardavinėjami. Nė viena pusė neturėjo nei logistinių jėgų, nei darbo jėgos, kad galėtų vykdyti tokias ilgas kampanijas toli nuo savo sienų ar užgrobti didelius svetimų teritorijų plotus, todėl nė viena nerizikuodama negalėjo žengti per toli. Nors abi pusės užkariaudavo naujų teritorijų, laikui bėgant užkariautos žemės beveik visada sugrįždavo senajai šeimininkei. Nors iš pradžių karinės taktikos skyrėsi, abiejų pusių kariuomenės pamažu perėmė viena kitos taktiką, o VI a. antroje pusėje buvo panašios taktika ir dydžiu.

Išteklių sąnaudos dėl karų galiausiai pasirodė katastrofiškos abiem imperijoms. Dėl užsitęsusių karų VI ir VII a. abi imperijos išseko ir tapo pažeidžiamos staiga atsiradus ir išsiplėtus Rašidūno kalifatui. Šio pajėgos užpuolė abi kariaujančias imperijas praėjus vos keleriems metams po paskutinio karo tarp Romos ir Persijos pabaigos. Pasinaudoję imperijų silpnumu, Rašidūno kalifato pajėgos netruko užkariauti visos Sasanijos imperijos, o iš Rytų Romos imperijos atėmė teritorijas Levante, Kaukaze, Egipte ir likusioje Šiaurės Afrikos dalyje. Vėlesniais šimtmečiais musulmonų valdžion pateko dar daugiau Rytų Romos imperijos žemių.

## Šaltiniai
Tom Praisas

**Tom Praisas** () – miestas Australijos šiaurės vakaruose, Vakarų Australijos valstijoje, Pilbaros regione. Kasybos centras. Ašbertono grafystės administracinis centras. 2874 gyventojai, iš jų, 10,4 % – aborigenų kilmės (2021 m.).

Įsikūręs Hamerslio kalnagūbryje, apie 1050 km į šiaurės rytus nuo Perto ir apie 240 km į pietryčius nuo Karatos, 747 m aukštyje virš jūros lygio; laikomas aukščiausiai esančia gyvenviete Vakarų Australijoje. Šalia miesto eksploatuojama bendrovės „Rio Tinto” Maunt Tom Praiso geležies rūdos kasykla. Iškasta rūda 290 km ilgio geležinkeliu vežama į Dampyro uostą eksportui, daugiausia į Kiniją ir Japoniją. Artimiausias oro uostas – Paraberdu (apie 70 km nuo miesto). Netoli Tom Praiso yra turistų lankomas Bevardis kalnas (*Mount Nameless*), Karidžinio nacionalinis parkas ir Karidžinio aborigenų paveldo interpretacijos centras.

Miestą 1965–1966 m. pastatė „Hamersley Iron” kasybos bendrovė (dabar „Rio Tinto” padalinys). Pavadintas amerikiečių verslininko Tomo Muro Praiso (*Thomas Moore Price*), paskatinusio geležies rūdos kasybos plėtrą Hamerslio kalnagūbryje, vardu.


Tom Price - Town From Nameless.JPG|Vaizdas į miestą nuo Bevardžio kalno
Tom Price - Tom Price Senior High School.JPG|Vidurinė mokykla
Tom Price - Town Sign.JPG|Miesto ženklas


## Šaltiniai
Njamunda (gyvenvietė)

**Njamunda** () – gyvenvietė ir savivaldybė Brazilijos šiaurėje, Amazonės valstijoje, 375 km į rytus nuo Manauso. Išsidėsčiusi saloje Njamundos upės praplatėjime, netoli šios santakos su Amazone. Kitame krante įsikūręs Faro miestelis (Paros valstija). Yra prieplauka.

Savivaldybės plotas – 14 106 km², gyventojų skaičius – 21 710 (2021 m.).

## Istorija
Iki 1955 m. gyvenvietė ir sala vadinta Ilja de Kutiašu (*Ilha de Cutias*), bet suteikus savivaldybės statusą (atskirta nuo Parintinšo) duotas Njamundos pavadinimas.

## Šaltiniai
Leizeris Bekeris

**Leizeris Bekeris** (, Leizer Bekker, Eliezer Beker, Becker, 1910–1941 09 17) – Litvakų fotografas ir dailininkas . 

## Biografija
Heršelio ir Esteros Bekerių sūnus. Gimė Jurbarke 1910 m.. gyveno Čekiškėje, dab. Kauno raj., dirbo fotografu, dokumentavo Čekiškės miestelio ir aplinkinių kaimų žydų bei krikščionių gyvenimą. 1935 m. gavo užsienio pasą išvykimui į Palestiną. Grįžęs į Lietuvą vedė, žmona Šifra Zelmanovičiūtė-Bekerienė, Bertos ir Josifo Zelmanovičių dukra, g. 1914 m., nužudyta 1941 m. Broliai Mejeris Bekeris, g. 1904 m., buhalteris, ir Jona Bekeris, g. 1912, advokatas, nužudyti 1941 m. rugsėjį. L. Bekerio ir jo šeimos nužudymo vieta – Pakarklės miškas Jaučakių kame apie 2 km į pietryčius nuo Vilkijos.

## Kūryba
L. Bekerio tapytų paveikslų neišliko. Antano Vaičiaus archyve saugomos L. Bekerio darytos miestelio gyventojų fotografijos, jų yra išlikę aplinkinių kaimų gyventojų albumuose. Izraelio bibliotekos archyve saugoma fotografo darytas Čekiškėje gyvenusio istoriko Dovydo Mačio Lipmano (1888–1941) portretas prie darbo stalo.

L. Bekeris fotografavo ne tik savo atelje Čekiškėje, bet ir žmonių namuose, taip pat gatvėse, pagal jo nuotraukas galima rekonstruoti tuometinio Čekiškės valsčiaus žmonių gyvenamąją aplinką tarpukariu. Plačiausiai žinoma spaudoje ir kraštotyros knygose publikuota L. Bekerio nuotrauka iš A. Vaičiaus archyvo *„*Lietuvių ir žydų vaikai pagrindinėje Čekiškės gatvėje” daryta 1939 m. Kai kurios nuotraukos išliko .

## Šaltiniai
DFW T.28 Floh

**DFW T.28 Floh** ('kandis') – Pirmojo pasaulinio karo metu Vokietijos Imperijoje sukurtas naikintuvo prototipas. Orlaivio konstruktorius – Hermanas Dorneris (vok. Hermann Dorner), sukūręs keletą kitų naikintuvų, pvz. labai sėkmingą Hannover CL.II.

Vienintelis DFW T.28 egzempliorius buvo suprojektuotas įmonėje Deutsche Flugzeug-Werke, kurioje dirbo H. Dorneris. Lėktuvas buvo pastatytas nedidelėje įmonėje Flugzeugwerft Lubeck-Travemunde.

DFW T.28 buvo trumpasparnis (sparnų ilgis – 6,20 m.) medinis, fanera (fiuzeliažas) ir drobe (sparnai) dengtas biplanas su siauru fiuzeliažu. Lėktuvo konstrukcija buvo kiek neįprasta: viršutinis sparnas buvo montuojamas tiesiai ant kapoto, kas užtikrino puikų matomumą į viršų, tačiau ne į priekį ar žemyn. Lėktuvo paskirtis – greitas naikintuvas – perėmėjas. Varomas 100 AG (75 kW) galios „Mercedes D.I" vienaeilio variklio orlavis jau pirmo bandymo metu pasiekė tiems laikams didelį 180 km/h greitį. Tokius skrydžio parametrus sąlygojo labai aptakus fiuzeliažas. Siekiant mažesnio oro pasipriešinimo buvo atsisakyta tokių elementų, kaip išmetimo vamzdžių aptakai.

DFW T.28 buvo suprojektuotas ir pagamintas 1915 m antroje pusėje.

Nepaisant gerų skrydžio parametrų, lėktuvas nesudomino Idflieg ir nebuvo patvirtintas serijinei gamybai. Pagrindiniais jo trūkumais buvo įvardinti labai prastas matomumas į priekį ir žemyn bei siauros važiuoklės sąlygojamas sudėtingas tupdymas. Dėl pastarosios priežasties vienintelis pagamintas egzempliorius sudužo bandymų metu.

## Techniniai duomenys

### Bendrieji parametrai

* Įgula: 1
* Ilgis: 4,50 m
* Sparno mojis: 6,50 m
* Sparno plotas: 15 m²
* Svoris: 
** tuščio: 420 kg
** kilimo: 650 kg
* Jėgainė: 1 × vandeniu aušinamas vienaeilis stūmoklinis 6 cilindrų 75 kW (100 AG) galios vidaus degimo variklis „Mercedes D.I"
* Propeleris: medinis, dvimentis, fiksuoto žingsnio

### Skrydžio parametrai

* Greitis:
** maksimalus: 180 km/h (110 mylios į valandą, 97 mazgai)
** kreiserinis: 156 km/h
* Skrydžio lubos: 5500 m
* Skrydžio trukmė: 2,0 val.

### Ginkluotė

* 1 x 7,92 mm kalibro Spandau LMG 08/15 kulkosvaidis, fiksuotas, šaudantis į priekį

## Šaltiniai

* (EN) „DFW T28 Floh“. *flyingmachines.ru*. Their Flying Machines.
* (EN) , Militaryfactory.com
* (EN) T28 Floh, Уголок неба
* (EN) The Illustrated Encyclopedia of Aircraft (Part Work 1982–1985). Orbis Publishing.

## Išnašos
Parintinsas

**Parintinsas** () – miestas ir savivaldybė Brazilijos šiaurėje, Amazonės valstijoje, 369 km į rytus nuo Manauso. Išsidėstęs Tupinambaranos salos rytiniame gale, dešiniajame Amazonės krante, prie Enviros žiočių bei gausybės protakų ir ežerų. Yra upinis uostas, Žulijaus Beleno oro uostas. Maisto, medienos apdirbimo, tekstilės pramonė, laivų remontas. Veikia kelių universitetų padaliniai.

Miestas garsėja kasmetiniu folkloro festivaliu. Iš Parintinso kilusi žymi Brazilijos muzikos grupė „Carrapicho“.

Savivaldybės plotas – 5952 km², gyventojų skaičius – 116 439 (2021 m.). Į jos plotą patenka didokos gyvenvietės Vila Amazonija ir Mokambas.

## Istorija
Gyvenvietė pavadinta pagal indėnus parintintinus.

Portugalai dabartinio miesto vietas pasiekė 1796 m. Čia 1803 m. sudarytas Tupinambaranos rajonas. Parintinso miestas įkurtas 1880 m.

## Sportas
* Atlético Sul América Clube (futbolas)
* Amazonas Esporte Clube (futbolas)

## Šaltiniai
Prezidente Figeiredas

**Prezidente Figeiredas** () – miestelis ir savivaldybė Brazilijos šiaurėje, Amazonės valstijoje, 107 km į šiaurę nuo Manauso. Išsidėstęs prie Urubujo upės. Pro miestą eina plentas Manausas–Boa Višta. Toliau šiaurės rytuose sudarytas didelis Balbinos tvenkinys. Vystomas ekoturizmas.

Savivaldybės plotas – 25 422 km², gyventojų skaičius – 38 095 (2021 m.). Savivaldybėje yra didesnės Vila Pitingos ir Balbinos gyvenvietės.

## Istorija
Miestas pavadintas pirmojo Amazonės valstijos prezidento Žoano Baptistos de Figeiredo garbei.

Prezidente Figeiredo savivaldybė sudaryta 1981 m. iš keleto aplinkinių savivaldybių dalių.

## Šaltiniai
Karidžinio nacionalinis parkas

**Karidžinio nacionalinis parkas** () – saugoma gamtos teritorija Australijos šiaurės vakaruose, Vakarų Australijos valstijoje, Pilbaros regione. Antras pagal plotą nacionalinis parkas Vakarų Australijoje. Nutolęs apie 1000 km į šiaurės rytus nuo Perto, apima dalį Hamerslio kalnagūbrio į šiaurę nuo Ožiaragio atogrąžos. Parko teritoriją į dvi apylyges dalis skiria parko viduriu einantis Hamerslio ir Robo upės geležinkelis bei Marandu geležies rūdos kasykla.

Įkurtas 1969 m., iki 1991 m. vadintas **Hamerslio kalnagūbrio nacionaliniu parku** ().

Būdingas rausvas, raižytas kraštovaizdis, gilūs (iki 100 m) tarpekliai su kriokliais ir vandens baseinais. Klimatas atogrąžų pusdykumių, vasaromis dažnos perkūnijos ir ciklonai, kritulių per metus vidutiniškai iškrinta 250–350 mm. Vasaros dienomis orai įšyla virš 40º C, žiemą dienos giedros ir šiltos, naktys šaltos, pasitaiko šalnų. Parko teritorijoje stūkso aukščiausias Vakarų Australijoje Mehario kalnas (1248 m).

Saugomos laukinės gamtos buveinės, kraštovaizdis, augalai ir gyvūnai. Auga spinifeksai, akacijos, eukaliptai, mirtenės, fikusai, po lietaus žydi laukinės gėlės: velniapupės, mertensijos, uodegažiedžiai ir kitos. Peri įvairių rūšių paukščiai, gyvena raudonosios kengūros, kalnų kengūros, uolinės valabės, echidnos, dingai, šikšnosparniai. Aptinkamos retos mažosios sterbliakiaunės (*Dasyurus hallucatus*), Pilbaros ningaujos (*Ningaui timealeyi*), Čapmano netikrosios pelės (*Pseudomys chapmani*). Veisiasi varlės, gekonai, varanai, agamos, bekojai driežai, pitonai ir kitos gyvatės. Yra didelių termitynų.

Parko kraštovaizdis pradėjo formuotis prieš daugiau nei 2,5 mlrd. metų, kai senovinės jūros dugne susikaupė smulkios, turtingos geležies nuosėdos. Per milijonus metų kaupėsi papildomos nuosėdos, sukeldamos didžiulį spaudimą apatiniams nuosėdų sluoksniams ir paversdamos juos kietomis uolienomis. Dėl horizontalaus spaudimo uolienos išlinko ir sutrūkinėjo, o vėliau iškilo iš vandens. Nuslūgus vandenyno lygiui, upės ir upeliai išgraužė per uolienas gilius tarpeklius, suformuodami dabartinį parko kraštovaizdį.


Dales Gorge, WA.jpg|Slėnių tarpeklis (*Dales Gorge*)
Hammersley Gorge, Western Australia (6924535064).jpg|Hamerslio tarpeklis (*Hamersley Gorge*)
Karijini4.jpg|Forteskju krioklys (*Fortescue Falls*)


## Šaltiniai
Itakoatiara

**Itakoatiara** () – miestas ir savivaldybė Brazilijos šiaurėje, Amazonės valstijoje, 250 km į rytus nuo Manauso. Išsidėstęs kairiajame Amazonės krante, šalia didelės Risko salos upėje ir Kanasario ežero. Į miestą veda kelias iš Manauso. Upių uostas, oro uostas. Verčiamasi daugiausia miškų kirtimu ir medienos apdirbimu, taip pat baldų gamyba, maisto pramone. Auginami manijokai, bananai, kukurūzai. Žvejyba.

Savivaldybės plotas – 8892 km², gyventojų skaičius – 104 046 (2021 m.).

## Istorija
Miesto pavadinimas tupių–gvaranių kalbomis reiškia 'išpaišytas akmuo'.

Dabartinės savivaldybės teritorijoje jėzuitai misijas pradėjo steigti XVII–XVIII a. Miestelis, pradžioje vadintas Serpa, įkurtas 1759 m.

Dabartinis Itakoatiaros miestas sudarytas 1874 m.

## Šaltiniai
San Sebastian do Uatumanas

**San Sebastian do Uatumanas** () – miestelis ir savivaldybė Brazilijos šiaurėje, Amazonės valstijoje, 247 km į rytus nuo Manauso. Išsidėstęs Uatumano upės kairiajame krante, netoli jo santakos su Amazone. Yra prieplauka. Medienos apdirbimo, maisto pramonė, gyvulininkystė, žemės ūkis. Vyksta keletas švenčių.

Savivaldybės plotas – 10 741 km², gyventojų skaičius – 14 678 (2021 m.). Savivaldybėje yra 325 m aukščio moksliniams tyrimams skirtas Amazonijos aukštasis bokštas (*Torre Alta da Amazônia*, pradėjo veikti 2015 m.).

## Istorija
Pradėjo kurtis nuo 1814 m. įsteigtos Santana da Kapelos gyvenvietės. San Sebastian do Uatumano savivaldybė sudaryta 1981 m., atskyrus nuo Urukaros savivaldybės.

## Šaltiniai
Novo Airanas

**Novo Airanas** () – miestelis ir savivaldybė Brazilijos šiaurėje, Amazonės valstijoje, 115 km į šiaurės vakarus nuo Manauso. Išsidėstęs kairiajame Negro krante, prie Anaviljanaso nacionalinio parko. Ateina kelias iš Manakapuru. Upių uostas. Plėtojamas turizmas, tradiciniai amatai.

Savivaldybės plotas – 37 771 km², gyventojų skaičius – 20 395 (2021 m.). Savivaldybės teritorijoje įsteigtas Žau nacionalinis parkas.

## Istorija
XVII a. Negro pakrantėse savo misijas pradėjo steigti jėzuitai. 1668 m. prie Žau žiočių jie įsteigė Santo Elijas do Žau gyvenvietę, o 1759 m. įsteigtas Airanas. 1938 m. į Airaną perkeltas rajono centras. 1955 m. sudaryta Airano savivaldybė (atskirta nuo Manauso). 1970 m. miestelis pervadintas į Novo Airaną.

## Šaltiniai
Kodažasas

**Kodažasas** () – miestas ir savivaldybė Brazilijos šiaurėje, Amazonės valstijoje, 297 km į pietvakarius nuo Manauso, 123 km į rytus nuo Koario. Išsidėstęs kairiajame Amazonės krante, priešais Kodažaso ir Koroso salas. Upių uostas.

Savivaldybės plotas – 18 712 km², gyventojų skaičius – 29 691 (2021 m.).

## Istorija
Seniau šioje vietoje buvo indėnų kaimas Kudaja. 1864 m. pradėjo steigtis brazilų kolonistai, 1870 m. įkurta Bareiras da Kudažazo gyvenvietė. 1874 m. Kodažasas tapo miesteliu. 1938 m. tapo miestu ir savivaldybės centru.

## Šaltiniai
Maraanas

**Maraanas** () – miestas ir savivaldybė Brazilijos šiaurės vakaruose, Amazonės valstijoje, 615 km į šiaurės vakarus nuo Manauso, 200 km nuo Tefės. Išsidėstęs kairiajame Žapūros krante, prie Maraano ežero. Upių uostas. Šalia sudarytos Maraano urubašių ir Parana do Parikos indėnų teritorijos.

Savivaldybės plotas – 16 910 km², gyventojų skaičius – 18 298 (2021 m.). Kitos didesnės gyvenvietės: San Žozė do Kuju Kuju, Santo San Pedras.

## Istorija
Maraano savivaldybė sudaryta 1955 m. (atskyrus nuo Tefės savivaldybės). 1956–1969 m. savivaldybės centras buvo Žasitaroje.

## Šaltiniai
Faras (Para)

**Faras** () – miestas ir savivaldybė Brazilijos šiaurėje, Paros valstijoje, 225 km į vakarus nuo Santareno. Išsidėstęs Njamundos išplatėjimo kairiajame krante, 3 km nuo saloje esančios Njamundos gyvenvietės. Upių uostas. Kelias į Tera Santą.

Savivaldybės plotas – 11 771 km², gyventojų skaičius – 6949 (2021 m.). Kitos didesnės gyvenvietės: Nova Marakananas, Ubinas, Ilja Segunda.

## Istorija
Gyvenvietė išaugo pranciškonų misijos, įsteigtos indėnų jamundų žemėse, vietoje. Pavadinta pagal Faro miestą Portugalijoje. 1895 m. Farui suteiktas miesto statusas, sudaryta savivaldybė.

## Šaltiniai
Ješ Atid

**Ješ Atid** (, 'Ateitis yra') – centristinė Izraelio politinė partija, 2012 m. įkurta žurnalisto J. Lapido.

## Dalyvavimas rinkimuose
Rinkimai į 19-ąjį Knesetą partijai susiklostė sėkmingai – užimta antroji vieta, iškovota 19 mandatų. 2015 m. vykę rinkimai partijai buvo mažiau palankūs – pelnyta 11 mandatų.

Prieš 2019 m. balandžio parlamento rinkimus su „Hosen L'Yisrael“ ir „Telem“ partijomis sudarė „Mėlyna ir balta“ aljansą, „Ješ Atid“ lyderiui J. Lapidui atiteko antroji vieta sąraše. Bendrame „Mėlyna ir balta“ sąraše partija dalyvavo ir pirmalaikiuose rinkimuose, vykusiuose 2019 m. rugsėjį ir 2020 m., o nuo 2021 m. vėl dalyvauja savarankiškai.

2021 m. „Ješ Atid“ su kitomis partijomis sudarė valdančiąją koaliciją, o 2022 m., žlugus valdančiajai koalicijai ir nusprendus surengti pirmalaikius parlamento rinkimus, partijos pirmininkas J. Lapidas tapo šalies premjeru.

## Politinės pozicijos
„Ješ Atid“ politiniame spektre save pozicionuoja kaip centristinę jėgą. Didelė svarba teikiama švietimui, telkiamasi į socialinius klausimus, pasisakoma už tai, kad būtų padidintas patekimo į parlamentą slenkstis, sumažintas ministrų skaičius vyriausybėje. Palaikoma pozicija, kad karo taryba būtų lygi visiems.

## Išnašos
Faras (reikšmės)

**Faras** (isp.,  – 'švyturys') gali reikšti:
* Faras – miestas Portugalijoje;
* Faras – miestas Brazilijoje, Paroje;
* Faras (*Pharr*) – miestas JAV, Teksase;
* Faras – miestelis Kanadoje, Jukone;
* Faro kyšulys – šiaurinis Sicilijos salos taškas;
* Faro nacionalinis parkas – saugoma teritorija Kamerūne;
* Faro departamentas – Kamerūno Šiaurės provincijos departamentas;
* Faras – dievas mandinkų mitologijoje.
Tera Santa

**Tera Santa** ( – 'šventoji žemė') – miestas ir savivaldybė Brazilijos šiaurėje, Paros valstijoje, 200 km į vakarus nuo Santareno, 65 km į šiaurės rytus nuo Parintinso. Išsidėstęs netoli Njamundos kairiojo kranto, apsuptas ežerų (Algodualio, Piraruakos, Urua ir kt.). Upinis uostas, oro uostas. Kelias į Farą. Verčiamasi gyvulininkyste, boksito gavyba, turizmu.

Savivaldybės plotas – 1897 km², gyventojų skaičius – 19 063 (2021 m.).

## Istorija
Gyvenvietė išaugo iš anksčiau buvusio indėnų Pedra Santos kaimo. 1887 m. jis pavadintas Tera Santa dėl šios vietos religinės reikšmės apylinkių indėnams.

Savivaldybė sudaryta 1993 m. iš Faro ir Orišiminos savivaldybių dalių.

## Šaltiniai